PMIndiaData/PMIndiaSum huggingface dataset:
কেবিনেৎনা ‘নেস্নেল প্রোগ্রাম ওন হাই ইফিসিএন্সী সোলার পি.ভি. মোদ্যুল’গী প্রদক্সন লিঙ্ক ইন্সেন্তিব স্কিমগী অয়াবা পীখ্রে

প্রধান মন্ত্রী, শ্রী নরেন্দ্র মোদীনা লুচিংবা কেন্দ্রগী মন্ত্রী মন্দোলনা ন্যু এন্দ রিন্যুএবল ইনর্জী মন্ত্রালয়না লুপা করোর ৪৫০০ চঙদুনা গিগা ৱাৎ (জি.দবল্যু.)কী চাংদা হাই ইফিসিএন্সী সোলার পি.ভি. মোদ্যুল পুথোকপগী পান্দম ফংনবগীদমক্তা হৌদোরকপা ‘নেস্নেল প্রোগ্রাম ওন হাই ইফিসিএন্সী সোলার পি.ভি. (ফোতো ভোলতাইক) মোদ্যুল’গী প্রদক্সন লিঙ্ক ইন্সেন্তিব স্কিম্বু থবক ওইনা পাংথোকপগী অয়াবা পীখ্রে। হৌজিক্কী ওইনা সোলার কেপাসিতী হেনগৎহনবা অসি ঐখোয়গী লৈবাক্কী পোত্থোক পুথোকপগী ইন্দস্ত্রীগী সোলার পি.ভি. সেল অমসুং মোদ্যুলশিংগী থবক ওইনা পাংথোকপদা অকক্নবা খরা লৈবনা মীরমদগী পুশিল্লকপা সোলার পি.ভি. সেল অমসুং মোদ্যুলশিংদা য়াম্না চাউনা মীপান তাঙলি। নেস্নেল প্রোগ্রাম ওন হাই ইফিসিএন্সী সোলার পি.ভি. মোদ্যুলনা ইলেক্ত্রিসিতীগুম্বা স্ত্রেতজিক সেক্তরশিংনা মীরমগী পোত্থোক্তা মীপান তাংবা হন্থহনগনি। মসিনা আত্মানির্ভর ভারতকী খোঙথাংবুসু শৌগৎকনি। সোলার পি.ভি. পুথোকপশিংবু নুং-পান ফাওনা উবা বিদ্দিং তৌবগী থৌওংগী খুত্থাংদা খনগনি। পি.এল.আই. অসি সোলার পি.ভি. পুথোকপগী প্লান্তশিংনা মথৌ তৌবা হৌরবা তুংদা হাই ইফিসিএন্সী সোলার পি.ভি. মোদ্যুল য়োনবগীদমক্তা চহি ৫গী ওইনা পীগনি। পোত্থোক পুথোক্লিবশিংবু সোলার পি.ভি. মোদ্যুলশিংনা হেন্না ফবগীদমক্তা মনা পীগনি অমসুং মখোয়গী পোৎলমশিংবু লৈবাক্কী কৈথেলদগী লৈবগীদমক্তসু মনা পীগনি। মতৌ অসুম্না, মোদ্যুল ইফিসিএন্সী অমসুং লোকেলগী ভেল্যু এদিসন হেনগৎলকপগী মতুং ইন্না পি.এল.আই.গী শেনফমসু হেনগৎলক্কনি। স্কিম অসিদগী কান্নবা ফংগনি হায়বা থাজবা হীরমশিং মখাদা পীরিঃ ১) পুন্সিল্লবা সোলার পি.ভি. মেন্যুফেকচরিং প্লান্তশিংদা ১০,০০০ এম.দবল্যু.গী কেপাসিতী হেনগৎলকপা, ২) সোলার পি.ভি. মেন্যুফেকচরিং প্রোজেক্তশিংদা লুপা করোর ১৭,২০০গী চাউরাকপা শেনফম হকথেংননা থাদবা, ৩) ‘বেলেন্স ওফ মেতরিএল’গীদমক্তা চহি ৫গী মনুংদা লুপা করোর ১৭,৫০০গী অপাম্বা লৈরকপা, ৪) চাউরাকপা মীওই ৩০,০০০দা হকথেংননা থবক পীবা অমসুং চাউরাকপা মীওই ১,২০,০০০দনা নাকোইননা থবক পীবা, ৫) চহি খুদিংগী ওইনা লুপা করোর ১৭,৫০০গী শেনফমগী পোত্থোক্না মীরমদগী পুশিল্লকপগী মহুৎ শিল্লকপা, ৬) সোলার পি.ভি. মোদ্যুলশিংদা অহেনবা ইফিসিএন্সী ফংনবগীদমক্তা রিসর্চ অমসুং দিভেলপমেন্ততা শাফু পীবা।
ইলেকত্রোনিক কম্পোনেন্তশিং অমসুং সেমিকন্দক্তরশিং শাবা পুক্নিং থৌগৎনবা স্কিম মন্ত্রীমন্দলনা অয়াবা পীরে

স্কিম ফোর প্রোমোসন ওফ মেনুফেকচরিং ওফ ইলেকত্রোনিক কম্পোনেন্তস এন্দ সেমিকন্দক্তরসগী মখাদা ইলেকত্রোনিক্কী পোৎথোকশিং শানবা মচাকশিং শানবা কেপিতেল এক্সপেন্দিচরগী চাদা ২৫ শেন্থং পীবা প্রধান মন্ত্রী মোদীনা লুচিংবা কেন্দ্রগী মন্ত্রীমন্দলনা অয়াবা পীরে । স্কিম অসিনা লৈবাক অসিদা ইলেকত্রোনিক্কী পোৎথোকশিং শাবগী থবক কনখৎহন্নবা ইলেকত্রোনিক কম্পোনেন্তশিং অমসুং সেমিকন্দক্তরশিং শাবা পুক্নিং থৌগৎপদা মতেং পাংগনি । চঙগদবা শেনফম : স্কিম অসিদা চাউরাক্না লুপা ক্রোর ৩,২৮৫ চংগনি , মসিদা লুপা ক্রোর ৩,২৫২গী ইন্সেন্তিপ অমসুং লুপা ক্রোর ৩২গী লৈঙাক্কী খরচ য়াওরি । কান্নবশিং : i. মসিনা লৈবাক অসিদা ইলেকত্রোনিক্কী পোৎথোকশিং শাবগী থবক কনখৎহনগনি । ii. ইলেকত্রোনিক্কী পোৎথোকশিং শাবগী থবক কনখৎহনগনি অমসুং ইলেকত্রোনিক্স ভেলু চেন মরা চেৎহনগনি । iii. ইলেকত্রোনিক্স সেক্তরদা নৌনা লুপা ক্রোর ২০,০০০ থাদরক্কনি । iv. স্কিম অসিনা হকথেংন্না থবক ১,৫০,০০০ ফংহনগনি অমসুং হকথেংন্না থবক ফংলিবা মীওইশিংগী শরুক অহুম নাকোইন্না থবক ফংহনগনি । স্কিম অসিনা অপুনবা ওইনা থবক ফংহনগদবা অসি চাউরাক্না ৬,০০,০০০ নি । v. মপান লৈবাকশিংদগী মচাকশিং লৈবা হন্থহনগনি অমসুং লৈবাক অসিদা দিজিতেল সেকুরিতি হেনগৎহনগনি ।
প্রধান মন্ত্রীনা ওরিয়াগী অনৌবা চহি লাকপদা অমসুং মহা বিশুবা পনা শঙ্ক্রান্তীগীদমক্তা মীয়ামদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা ওরিয়াগী অনৌবা চহি লাকপদা অমসুং মহা বিশুবা পনা শঙ্ক্রান্তীগীদমক্তা মীয়ামদা য়াইফ পাউজেল পীখ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “ওরিয়াগী অনৌবা চহি লাকপদা অমসুং মহা বিশুবা পনা শঙ্ক্রান্তীগীদমক্তা মীয়ামদা য়াইফ পাউজেল পীজরি। অনৌবা চহিনা নুংঙাই-য়াইফবনা থনবা ওইরসনু। ঐখোয়গী খুন্নাইগী নুংশি চান্ননা লৈমিন্নবগী ইথিল হেনগৎপা ওইরসনু অমসুং মীওই খুদিংনা হকশেল ফনা লৈবা ওইরসনু”।
মন্ত্রীমন্দলনা অতল ভুজল য়োজনা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অতল ভুজল য়োজনা (অতল জল) ইমপ্লিমেন্ত তৌবদা অয়াবা পীখ্রে। অপুনবা শেনফম লুপা কোতি ৬,০০০গা লোয়ননা সেন্ত্রেল সেক্তর স্কিম অসি চহী মঙা (২০২০-২১দগী ২০২৪-২৫ ফাওবা)গী পেরদ অমদা ইমপ্লিমেন্ত তৌগনি। স্কিম অসিনা রাজ্য তরেৎ গুজরাত, হরিয়ানা, কর্নাতকা, মধ্য প্রদেশ, মহারাস্ত্র, রাজস্তান অমসুং উত্তর প্রদেশতা সস্তেনেবল গ্রাউন্দৱাতর রিসোর্স মেনেজমেন্তগীদমক কমুনিতীগী থাক্তা অহোংবা পুরক্নবা অমসুং গ্রাউন্দৱাতর রিসোর্স মেনেজমেন্তদা থৌদাং লৌনবগীদমক ইন্সতিত্যুস্নেল ফ্রেমৱার্ক চেৎশিলহন্নবগী পান্দমগা লোয়ননা দিজাইন তৌবনি। স্কিম অসি ইমপ্লিমেন্ত তৌবনা রাজ্যশিং অসিদা জিলা ৭৮দা লৈরিবা চাউরাক্না গ্রাম পঞ্চায়ৎ ৮৩৫০দা কান্নহল্লগনি। অতল জলনা পঞ্চায়ৎনা লুচিংবা গ্রাউন্দ ৱাতর মেনেজমেন্ত অমসুং দিমান্দ সাইদ মেনেজমেন্তদা মরুওইবা মীৎয়েং থম্বগা লোয়ননা অহোংবা পুরকপদা পুক্নিং থৌগৎলগনি। অপুনবা শেমফম লুপা কোতি ৬,০০০কী চাদা ৫০দি ৱার্ল্দ বেঙ্কতগী লোন লৌগনি অমসুং কেন্দ্র সরকারনা অমুক শিংগনি। লেমহৌরিবা চাদা ৫০না রেগুলর বজেতরী সপোর্ততগী কেন্দ্রগী তেংবাংগী খুত্থাংদা ওইগনি। অতল জলগী মরুওইবা মচাক অনি লৈরি: ক. মোনিতর তৌবগী নেৎৱার্ক ফগৎহনবা, কেপাসিতী বিলদিং, ৱাতর য়ুজর এসোসিএসনশিং মপাঙ্গল কনখৎহনবা অসিনচিংবা য়াওনা রাজ্যশিংদা সস্তেনেবল গ্রাউন্দ ৱাতর মেনেজমেন্তকীদমক ইন্সতিত্যুস্নেল এরেঞ্জমেন্তশিং হেঙ্গৎহন্নবগীদমক ইন্সতিত্যুস্নেল স্ত্রেংথনিং অমসুং কেপাসিতী বিলদিংগী মচাক। খ. দাতা শন্দোকপা, ৱাতর সেক্যুরিতী প্লানশিং শেম শাবা, মেনেজমেন্ত ইন্তরবেন্সনশিং ইমপ্লিমেন্ত তৌবগী থোংদা হৌজিক চত্তরিবা স্কিমশিংদা য়াওশিনবা, দিমান্দ সাইদ মেনেজমেন্ত প্রেক্তিসশিং এদোপ্ত তৌবা অসিনচিংবা হেন্না ফবা গ্রাউন্দৱাতর মেনেজমেন্ত প্রেক্তিসশিং ফংনবগীদমক রাজ্যশিংবু পুক্নিং থৌগৎনবগীদমক ইন্সেন্তিবকী মচাক। অতল জলনা কান্নহনগদবা: i. গ্রাউন্দ ৱাতর মোনিতরিং নেৎৱার্কশিং অমসুং তোঙান তোঙানবা থাক্তা স্তেকহোল্দরশিংগী কেপাসিতী বিলদিং ফগৎহন্নবগীদমক ইন্সতিত্যুসনশিং মপাঙ্গল কনখৎহনবা। মদুনা গ্রাউন্দ ৱাতর দাতা স্তোরেজ, একচেঞ্জ, এনালাইজ তৌবা অমসুং শন্দোকপা হেঙ্গৎহল্লগনি। ii. পঞ্চায়ৎকী থাক্তা কমুনিতী-লেদ ৱাতর সেক্যুরিতী প্লানশিং শেম-শাবা অমসুং হেন্না ফবা দাতাবেজ অমদা য়ুমফম ওইরগা ৱাতর বজেত ফগৎহনবা iii. সস্তেনেবল গ্রাউন্দ ৱাতর মেনেজমেন্তকীদমক ফন্দশিগী জুদিসিয়স অমসুং য়ুতিলাইজেসন লাইথোকহন্নবগীদম কেন্দ্র সরকার অমসুং রাজ্য সরকারশিংগী হৌজিক চত্থরিবা/অনৌবা স্কিমশিংগী থোংদা ৱাতর সেক্যুরিতী প্লান ইমপ্লিমেন্ত তৌবা। iv. ফংলিবা গ্রাউন্দ ৱাতর রিসোর্সশিংবু দরকার ওইরিবা মফমশিংদা মাইক্রো-ইরিগেসন, ক্রোপ দাইবরসিফিকেসন, ইলেক্ত্রিসিতী ফিদর সেপরেসন অসিনচিংবদা মতিক চানা শিজিন্নবা।
প্রধান মন্ত্রীনা ঐচ.ঐচ. প্রমুখ স্বামী মহারাজ জীগী মফমদা মহাক্কী মপোক কুমওন্দা শ্রদ্ধাঞ্জলি কৎখ্রে

প্রধান মন্ত্রী, শ্রী নরেন্দ্র মোদীনা ঐচ.ঐচ. প্রমুখ স্বামী মহারাজ জীগী মফমদা মহাক্কী মপোক কুমওন্দা শ্রদ্ধাঞ্জলি কৎখ্রে‍। বি.এ.পি.এস. স্বামীনারায়ন সন্সথাগী ত্বীত অমগী পাউখুম পীরদুনা, প্রধান মন্ত্রীনা ত্বীত তৌখি; “ঐনা ঐচ.ঐচ. প্রমুখ স্বামী মহারাজ জীগী মফমদা মহাক্কী মপোক কুমওন্দা শ্রদ্ধাঞ্জলি কৎচরি‍। মহাক্কা থৌরম কয়াদ ৱারী ৱাতায় শানবগী তাঞ্জা ফংহৌবদা ঐ ইশানা ইশাবু লাইবক ফবনি হায়না লৌজৈ অমদি মহাক্কী মফমদগী মীনুংশি কয়াসু ফংজহৌখি‍। মহাক্ন খুন্নাইগীদমক তৌরম্বা থৌগলশিংগীদমক মালেম পুম্বনা মহাকপু ফিদম ওইনা লৌনরি‍।”
মন্ত্রীমন্দলনা ভারত অমসুং স্বিদেনগী মরক্তা পোলর সাইন্সতা তেংবাং পীননবা য়ানা ৱারোল অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মিনিস্ত্রী ওফ অর্থ সাইন্সেস (এম.ও.ই.এস.), ইন্দিয়া অমসুং মিনিস্ত্রী ওফ এজুকেসন এন্দ রিসর্স, স্বিদেনগী মরক্তা পোলর সাইন্সতা তেংবাং পীননবা য়ানা ৱারোল অয়াবা পীখ্রে। য়ানা ৱারোল অসি কিংদম ওফ স্বিদেনগী মেজেস্তিজকী ভারত খোংচৎ মনুংদা ২০১৯গী দিসেম্বর ২দা খুৎয়েক পীনখি। ভারত অমসুং স্বিদেন অনিমক অন্তার্কতিক ত্রিতী অমসুং অন্তার্কতিক ত্রিতী ওন এনভাইরনমেন্তেল প্রোতেক্সনগী প্রোতোকোলদা খুৎয়েক পীখিবশিংনি। স্বিদেন অসি আর্কতিক স্তেতস নিপালগী মনুংদা অমা ওইনা আর্কতিক কাউন্সিলদা মেম্বর স্তেত অমনি অদুগা ভারতনা আর্কতিক কাউন্সিলদা ওবজার্বর স্তেতস লৈরি। স্বিদেন্না পোলর রিজনশিংদা, আর্কতিক অমসুং অন্তার্কতিক অনিমক্তা মপাঙ্গল কনবা সাইন্তিফিক প্রোগ্রাম অমা লৈরি। মদুগা মাননা ভারতসু পোলর রিজন অনিমক্কা লোননা ওসিয়ানিক লমদমদা সাইন্তিফিক রিসর্স প্রোগ্রামশিং চত্থরি। ভারত অমসুং স্বিদেনগী মরক্তা পোলর সাইন্সতা পুন্না থবক তৌমিন্নবনা লৈবাক অনিমক্কী এক্সপর্তিজ সেয়ার তৌবা ঙমহল্লগনি।
পি.এম.না প্রসিদেন্ত ওইনা খল্লবা য়ুন সুক-জুলবু প্রসিদেন্তগী মীখলদা মাই পাকপগী থাগৎপা ফোঙদোকখ্রে

প্রধান মন্ত্রী শ্রী নরেন্দ্র মোদীনা প্রসিদেন্ত ওইনা খল্লবা য়ুন সুক-জুলবু প্রসিদেন্তগী মীখলদা মাই পাকপগী থাগৎপা ফোঙদোকখ্রে। ত্বীৎ অমদা প্রধান মন্ত্রীনা হায়; “ঐহাক্না প্রসিদেন্ত ওইনা খল্লবা য়ুন সুক-জুলবু প্রসিদেন্তগী মীখলদা মাই পাকপগী থাগৎপা ফোঙদোকচরি। ভারত-আর.ও.কে. স্পিসিএল স্ত্রেতেজিক পার্নরশীপ অসি মখাতানা চাউথোক্নবা অমসুং মপাঙ্গল কনখৎহন্নবা মহাক্কী লোইননা থবক তৌমিন্ননবা ঐহাক্না মীৎয়েং থম্লি”।
আউত্তর স্পেস থিজিনবা অমসুং শান্তি ওইবা থবকশিংগী শীজিন্নবদা মতেং পীননবা ভারত অমসুং উজবেকিস্থানগী মরক্তা য়ানবা অমা মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা আউত্তর স্পেস থিজিনবা অমসুং শান্তি ওইবা থবকশিংগী শীজিন্নবদা মতেং পীননবা ভারত অমসুং উজবেকিস্থানগী মরক্তা য়ানবা অমা অয়াবা পীরে। উজবেকিস্থানগী রাস্ত্রপতিনা ভারত্তা লাক্লম্বা খোৎচৎ মনুংদা নই দিল্লীদা ২০১৮গী ওক্তোবর ১দা য়ানচে অদু খুৎয়েক পীনখিবনি। অচৌবা ইথিল: খুৎয়েক পীনখ্রবা য়ানচে অসিনা ভারত অমসুং উজবেকিস্থান অনিগী মরক্তা অনৌবা রিসর্সকী থবকশিং অমসুং পৃথিবীগী রিমোত সেন্সিং, সেতিলাইত নেভিকেসন, স্পেস সাইন্স, প্লানেত থিবগী লমদা অনৌবা থবক কয়া পায়খৎপদা মতেং পীনবা হেনগৎহনগনি। কান্নবা: য়ানবা অসিনা মীওইবা খুন্নাইগী য়াইফনবা স্পেস তেক্নোলোজীশিং শীজিন্নবদা পুন্না থবক পায়খৎমিন্নবা ঙমহনগনি। মসিনা থবক ওইনা পায়খৎনবা অকক্নবা মতম অমা লেপথোকপা য়াওনা তৌগদবা থবকশিং থৌরাং তৌবা ঙমহনগনি অমসুং মসিগী য়ানচে অসিগী প্রোবিসনশিং থবক ওইনা পায়খৎহনগনি।
পি.এম.না ৱেতলিফতর, বিন্দ্যারানি দেবিনা কম্মনৱেল্থ গেমস ২০২২দা সিলভর মেদল লৌরকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বর্মিংঘমদা পাঙথোকপা কম্মনৱেল্থ গেমস ২০২২দা ৱেতলিফতর, বিন্দ্যারানি দেবিনা সিলভর লৌরকপদা থাগৎপা ফোঙদোকখ্রে। ত্বিত অমদা প্রধান মন্ত্রীনা হায়খি; “বর্মিংঘমদা পাঙথোকপা সি.দবল্যু.জি.দা সিলভর মেদল লৌরকপদা বিন্দ্যারানি দেবিবু থাগৎচরি। মসিগী মাইপাকপা অসিনা মহাক্কী অখাং কনবগী খুদম ওইরি অমসুং ভারত মচা খুদিংমক্তা য়াম্না নুংঙাইবা পোকহনখি। মহাক্কী তুংগী পুন্সিগীদমক ঐহাক্না য়াইফ-মঙ্গোল পীজরি।”
প্রধান মন্ত্রীনা কেরলাগী পলক্করদা এক্সিদেন্ত থোকপদা মীওই কয়াগী পুন্সি মাঙবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা কেরলাগী পলক্কর জিলাদা এক্সিদেন্ত থোকপদা মীওই কয়াগী পুন্সি মাঙবদা নুংঙাইতবা ফোংদোকখ্রে। প্রধান মন্ত্রীনা ঙসিগী থৌদোক্তা লৈখিদ্রবশিংগী ইমুংদা পি.এম.এন.আর.এফ.তগী লুপা লাখ ২ অমসুং শোক্লবা মীওইশিংগী মফমদনা লুপা ৫০,০০০গী এক্স গ্রেসিয়া পীগনি লাউথোকখ্রে। প্রধান মন্ত্রী ওফিসনা অসুম্না ত্বীত তৌখিঃ “পি.এম. নরেন্দ্র মোদীনা কেরলাগী পলক্কর জিলাদা এক্সিদেন্ত থোকপদা মীওই কয়াগী পুন্সি মাঙবদা নুংঙাইতবা ফোংদোকখ্রে। মহাক্না লৈখিদ্রবশিংগী ইমুং মনুংগী অৱাবদা শরুক য়ারি অমসুং শোক্লবশিংনা অথুবা মতমদা নাবা ফগৎনবা থৌনিখ্রে”। “লৈখিদ্রবশিংগী ইমুংদা পি.এম.এন.আর.এফ.তগী লুপা লাখ ২ অমসুং শোক্লবা মীওইশিংগী মফমদনা লুপা ৫০,০০০ পীগনি”।
মন্ত্রীমন্দলনা আইএএলএবু মসিগী স্তেতস অদু নন-গবর্নমেন্ত ওর্গনাইজেসনদগী ইন্তর-গবর্নমেন্ত ওর্গনাইজেসনদা ওন্থোকপদা অয়াবা পিখ্রে

প্রধানমন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইন্তরনেস্নেল এসোসিয়েসন ওফ মেরিন এইদস তু নেভিগেসন অমসুং লাইতহাউস ওথোরিতীজ (আইএএলএ)বু মসিগী স্তেতস অদু নন–গবর্নমেন্ত ওর্গনাইজেসন (এনজিও)দগী ইন্তর–গবর্নমেন্ত ওর্গনাইজেসন (আইজিও)দা ওন্থোকপদা মসিগী ওইবা অয়াবা পিখ্রে । খোংথাং অসিনা “য়াংনা অমসুং খুদোংথিবা ভেসেলশিংগী ইকোনোমীক অমসুং ইফিসিয়েন্তা মুবমেন্ত” লাইথোকহল্লগনি । মসিনা আইএএলএবু ইন্তরনেস্নেল মেরিতাইম ওর্গনাইজেসন (আইএমও) অমসুং ইন্তরনেস্নেল হাইদ্রোগ্রাফিক ওর্গনাইজেসন (আইঐচও)গী থাক্তা পুরক্লগনি । য়ুমফম: সেন্ত জরমাইনেন লেই (ফ্রান্স)তা হেদক্বাতর্স ওইবা আইএএলএ অসি ফ্রেন্সকী আইনগী মখাদা ১৯৫৭তা লিংখৎখি । মসিবু নেস্নেল মেম্বর ৮৩ লৈবা জেনরেল এসেমব্লী, লোইননা মসিগী কাউন্সিলনা একজিক্যুতিব বোদী ওইনা গোবর্ন তৌরে । আইএএলএ কাউন্সিল অসি নেস্নেল মেম্বর ২৪ য়াওরি অমসুং দাইরেক্তোরেত জেনরেল ওফ লাইতহাউজেস এণ্ড লাইতসিপ্স (দিজিএলএল), মিনিস্ত্রী ওফ সিপ্পিংগী খুথাংদা ভারত অসি কাউন্সিল মেম্বরশিংগী মরক্তা অমনি । লাইতহাউস এক্ত ১৯২৭গী মতিং ইন্না অন্দমান অমসুং নিকোবর অমদি লক্ষদ্বীপকী ইথৎ অপুম্বগী তোর্বানশিং য়াওনা ভারতকী জেনরেল ৱাতরশিংদা নেভিগেত তৌবদা দিজিএলএলনা এইদশিং ইস্তাব্লিস অমসুং মেন্তেইন তৌরি । ২০১৪গী মেদা স্পেনগী লা কোরুনাদা পাংথোকখিবা মসিগী ১২শুবা সেসন্দা ইন্তরনেস্নেল এসোসিয়েসন ওফ মেরিন এইদস তু নেভিগেসন অমসুং লাইতহাউস ওথোরিতীজ (আইএএলএ) জেনরেল এসেমব্লিনা ২১শুবা চহিচা অসিদা আইেএলএনা পান্দম থম্লিবা আইেএলএগী স্তেতস অসি এনজিওদগী আইজিওদা ওনদুনা ফার্ম অসিগী কান্ননবা রিজোলুসন অমা এদোপ্ত তৌখি ।
প্রধান মন্ত্রী ফেব্রুৱারী ১১দা ৱান ওসিন সম্মিৎকী অৱাংবা থাক্কী সেগমেন্তদা শরুক য়াগনি

প্রধান মন্ত্রী শ্রী নরেন্দ্র মোদী ফেব্রুৱারী ১১গী নুংথিল পুং ২.৩০ তাবা অদুৱাইদা ভিদিও পাউজেল অমগী থোংদা ৱান ওসিন সম্মিৎকী অৱাংবা থাক্কী সেগমেন্তদা ৱা ঙাংগনি। সম্মিৎ অসিগী অৱাংবা থাক্কী সেগমেন্ত অসিদা জর্মনি, য়ুনাইতেদ কিংদম, খা কোরিয়া, জপান, কনাদা য়াওনা স্তেতশিং অমসুং গবর্নমেন্তশিংগী মকোকথোংবা কয়াসু ৱা ঙাংগনি। ৱান ওসিন সম্মিৎ অসি ফ্রান্সনা য়ুনাইতেদ নেসন্স অমসুং ৱার্লদ বেঙ্ককী তেংবাংগা লোয়ননা ফ্রান্সকী ব্রেস্তদা ফেব্রুৱারীগী ৯-১১ফাওবা ওর্গনাইজ তৌরি। সম্মিৎ অসিগী পান্দমদি ইন্তরনেস্নেল কম্ম্যুনিতীবু হেলদী অমসুং সস্তেনেবল ওসিন ইকোসিস্তেমবু প্রিজার্ব তৌবা অমসুং সপোর্ত তৌবগী মায়কৈদা অকনবা এক্সন লৌখৎনবা মোবিলাইজ তৌবনি।
সেপ্তেম্বর ১৪দা প্রধান মন্ত্রীনা অলিগরদা রাজা মহেন্দ্র প্রতাপ সিংহ স্তেত য়ুনিভর্সিতীগী উরেপ-উয়ুং তম্লগনি

২০২১গী সেপ্তেম্বর ১৪, নুংথিলগী পুং ১২ তারকপা মতম অদুৱাইদা প্রধান মন্ত্রী, শ্রী নরেন্দ্র মোদীনা অলিগরদা রাজা মহেন্দ্র প্রতাপ সিংহ স্তেত য়ুনিভর্সিতীগী উরেপ-উয়ুং তম্লগনি অমসুং থৌরম অদুদা মহাক্না ৱা ঙাংগনি৷ প্রধান মন্ত্রীনা রাজা মহেন্দ্র প্রতাপ সিংহ স্তেত য়ুনিভর্সিতী অমসুং উত্তর প্রদেশ দিফেন্স ইন্দস্ত্রিএল কোরিদোরগী অলিগর নোদকী এগজিবিসন মোদেলশিংদসু চৎকনি। রাজা মহেন্দ্র প্রতাপ সিংহ স্তেত য়ুনিভর্সিতীগী মরমদা মমিং নিংথিনা লৈরবা নিংতম লান্মী, এজুকেসনিস্ত অমসুং সোসিএল রিফোর্মর, রাজা মহেন্দ্র প্রতাপ সিংহ জিবু নিংশিংনবা অমসুং ইকাই খুম্নবা ওইনা রাজ্য সরকার অসিনা য়ুনিভর্সিতী অসি শেমগৎলিবনি৷ য়ুনিভর্সিতী অসি অলিগরগী কোল তেহসিলগী মুসিপুর করিম জরোলি খুঙ্গং অমসুং লোধা খুঙ্গংদা অপুনবা লম একর ৯২ হেনবদা শেমগৎলিবনি৷ মসিনা অলিগর দিবিজনগী কোলেজ ৩৯৫দা এফিলিয়েসন পীরগনি৷ য়ু.পি.গী দিফেন্স ইন্দস্ত্রিএল কোরিদোরগী মরমদা উত্তর প্রদেশতা দিফেন্স ইন্দস্ত্রিএল কোরিদোর অমা শেমগৎনবা প্রধান মন্ত্রীনা ২০১৮, ফেব্রুৱারি ২১দা লখনৌদা য়ু.পি. ইনবেস্তর্স সম্মিত হৌদোকপগী থৌরমদা লাওথোকখি৷ দিফেন্স ইন্দস্ত্রিএল কোরিদোরদা অপুনবা নোদ ৬ – অলিগর, অগ্রা,কানপুর, চিত্রকূত, ঝান্সি অমসুং লখনৌনি৷ অলিগর নোদতা, লেন্দ এলোকেসন প্রোসেস মপুং ফাখ্রে অমসুং নোদ অসিদা লুপা কোতি ১২৪৫গী শেনফম থাদগদৌরিবা ফর্ম ১৯দা লমশিং এলোকেত তৌখ্রে৷ উত্তর প্রদেশকী দিফেন্স ইন্দস্ত্রিএল কোরিদোর অসিনা লৈবাক অসি দিফেন্স প্রেদক্সনগী ফিল্দদা মশা-মরোমদোম লেপচবা ঙমহনবদা মতেং পাংলগনি অমসুং 'মেক ইন ইন্দিয়া' প্রোমোত তৌরগনি৷ য়ু.পি.গী মুখ্য মন্ত্রী অমসুং রাজ্যপালসু থৌরম অসিদা শরুক য়াগনি৷
মন্ত্রীমন্দলনা দিল্লীদা অনওথোরাইজ কোলোনীশিংদা লৈরিবা মীওইশিবু ওনরশিপ পীথোক্নবা/শকখঙনবা নত্ত্রগা ত্রান্সফর/বন্ধান থম্নবা হক্কীদমক থৌওং রিকমেন্দ তৌনবা কম্মিতী লিংখৎনবা হায়জরকপা অদু অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা দিল্লীদা অনওথোরাইজ কোলোনীশিংদা লৈরিবা মীওইশিবু ওনরশিপ পীথোক্নবা/শকখঙনবা নত্ত্রগা ত্রান্সফর/বন্ধান থম্নবা হক্কীদমক থৌওং রিকমেন্দ তৌনবা কম্মিতী লিংখৎনবা হায়জরকপা অদু অয়াবা পীখ্রে। কম্মিতী অসি মখাগী মেম্বরশিং অসিগা লোয়ননা দিল্লীগী লেফতিনেন্ত গবর্নরনা লুচিংগনি: ভাইস চেয়রমেন, দিল্লী দিবেলপমেন্ত ওথোরিতী (দি.দি.এ.); এদিস্নেল সেক্রেতরী, মিনিস্ত্রী ওফ হাউজিং & অর্বান এফিয়র্স, গবর্নমেন্ত ওফ ইন্দিয়া; চিফ সেক্রেতরী, গবর্নমেন্ত ওফ এন.সি.তি. ওফ দিল্লী; দিল্লীগী ম্যুনিসিপাল কোর্পোরেসনগী নোংপোক, অৱাং অমসুং খাগী কম্মিস্নারশিং; চেয়রমেন, দিল্লী অর্বান আর্তস কম্মিসন; প্রোফেসর, অর্বান ত্রান্সপোর্ত, স্কুল ওফ প্লানিং & আর্কিতেকচর (এস.পি.এ.), দিল্লী; অর্বান প্লানর & দাইরেক্তর, নেস্নেল ইন্সতিত্যুৎ ওফ অর্বান এফিয়র্স; দিল্লী ফায়র সর্বিসকী হান্নগী দাইরেক্তর; অমসুং মেম্বর সেক্রেতরী ওইনা প্রিন্সিপাল কম্মিস্নর, দি.দি.এ. লিংখৎলিবা কম্মিতী অসিনা মখোয়গী রিপোর্ত অদু নুমীৎ ৯০গী মনুংদা মিনিস্ত্রী ওফ হাউজিং & অর্বান এফিয়র্সতা লানখৎকনি। কম্মিতী অসিনা রিপোর্ত অসি লানখৎলবা মতুংদা কম্মিতী অসিগী রিকমেন্দেসনশিংগী মতুং ইন্না কেবিনেৎ সেক্রেতরিয়েৎনা মখা তাবা খোংথাংশিং লৌখৎকনি।
পি.এম.না জনমাস্তমীনা লাকপদা মীয়ামদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা জনমাস্তমীগী য়াইফরবা কুহ্মৈনা লাকপদা মীয়ামদা য়াইফ-পাউজেল পীখ্রে। ত্বিত অমদা প্রধান মন্ত্রীনা হায়খি; “ইরৈবাকচা পুম্নমক্তা জনমাস্তমীগী য়াইফরবা কুহ্মৈনা লাকপদা য়াইফ-পাউজেল পীজরি। ভক্তি অমসুং হরাও-তয়াম্বগী কুহ্মৈ অসিনা লাকপদা মীপুম খুদিংমক্কী পুন্সিদা নুংঙাইবা, চাউখৎপা অমসুং অফ-মঙ্গোল পুরকপা ওইরসনু। জয় শ্রীকৃষ্ণ!”
প্রধান মন্ত্রীনা ৱেতলিফতর পি.গুরুরাজাবু কম্মনৱেল্থ গেমস ২০২২দা ব্রোঞ্জ মেদল ফংবগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা ৱেতলিফতর পি.গুরুরাজাবু কম্মনৱেল্থ গেমস ২০২২দা ব্রোঞ্জ মেদল ফংবগীদমক্তা থাগৎপা ফোংদোকখ্রে। প্রধান মন্ত্রীনা অসুম্না ত্বীত তৌখিঃ “পি. গুরুরাজাগী মায় পাকপনা ঐহাকপু য়াম্না নুংঙাইহল্লে। কম্মনৱেল্থ গেমসতা ব্রোঞ্জ ফংবগীদমক্তা মহাকপু থাগৎলি। মহাক্না খাঙবা কনবা অমসুং নীংহন্নবা লৈতবগী অথোইবা মতৌ উৎখি। মহাক্কী শান্নবগী পুন্সিদা মায় পাকপা কয়া ফংবা ওইসনু হায়না য়াইফ পাউজেল পীরি”।
প্রধান মন্ত্রীনা জনুৱারি ৩দা ১০৮শুবা ইন্দিয়ান সাইন্স কংগ্রেসতা ৱা ঙাংগনি

প্রধান মন্ত্রী শ্রী নরেন্দ্র মোদীনা জনুৱারি ৩, ২০২৩গী অয়ুক পুং ১০:৩০ তাবদা ভিদিও কনফরেন্সকী খুৎথাংদা ১০৮শুবা ইন্দিয়ান সাইন্স কংগ্রেসতা ৱা ঙাংগনি। চহি অসিগী ইন্দিয়ান সাইন্স কংগ্রেসগী থিমদি “নুপীশিংদা শক্তি পীদুনা চাউখৎ-থৌরাংগী থবকশিং পায়খৎনবগীদমক সাইন্স অমসুং তেক্নোলোজি” হায়বনি। মীফম অদুদা অকোয়বগী ফিবম শোকহন্দনা চাউখৎ-থৌরাংগী থবকশিং পায়খৎপা, নু্পীশিংদা শক্তি পীবা অমসুং মসি ফংনবা হোৎনবদা সাইন্স অমসুং তেক্নোলোজিগী থৌদাং হায়বা হিরমশিং অসিদা খন্নগনি। মীফম অদুদা শরুক য়াগদবশিংনা তাকপী-তম্বীগী থবকশিং, থিজিনবা অমসুং ইন্দস্ত্রিদা নুপীশিং মশিং হেন্না শরুক য়ানবা লম্বীশিং তাক্নবা খন্নগনি অমসুং মসিগা লোয়ন্না সাইন্স-তেক্নোলোজি, ইঞ্জিনিয়ারিং অমসুং মেথেমেতিক্স তম্বা, থিজিনবা অমসুং শেন-থুম তানবগী থবকশিং নুপীশিংদা চপ মান্নবা খুদোংচাবশিং পীনবা লম্বীশিংশু খন্নগনি। সাইন্স অমসুং তেক্নোলোজিগী লমদা নুপীশিংনা লৌরিবা থৌদাংগী মতাংদা অখন্নবা থৌরম অমশু পাংথোক্কনি অমসুং মসিদা শক্নাইরবী নুপী সাইন্তিসশিংনা ৱা ঙাংগনি। ইন্দিয়ান সাইন্স কংগ্রেস অসিগা ইরোইন্না অতোপ্পা থৌরম কয়া পাংথোক্কনি। অঙাংশিং সাইন্স পামজবা হেনগৎহন্নবা অঙাংশিংগী সাইন্স কংগ্রেস পাংথোক্কনি। বাইও-ইকোনোমি ফগৎনবা অমসুং লৌউ-শিংউগী থবকশিংদা নহারোলশিং চিংশিন্নবা মফম অমা পীনবা লৌমীশিংগী সাইন্স কংগ্রেস পাংথোক্কনি। অরিবা মমাঙঙৈগী লৌশিং অমসুং থবকশিং সাইন্তিফিক ওইনা উৎনবা মফম অমা পীনবা অমসুং ত্রাইবেল নুপীশিং শক্তি পীনবা মীৎয়েংদা ত্রাইবেল সাইন্স কংগ্রেসশু পাংথোক্কনি। কংগ্রেস অসিগী অহানবা মীফম ১৯১৪দা পাংথোকখি। ১০৮শুবা ইন্দিয়ান সাইন্স কংগ্রেস রাসত্রসান্ত তুকাদোজি মহারাজ নাগপুর য়ুনিভর্সিতিদা পাংথোক্কনি অমসুং চহি অসিদা য়ুনিভর্সিতি অসি চহি ১০০শুবগী থৌরমশু পাংথোক্লি।
প্রধান মন্ত্রীনা শ্রী শ্রী হরিচান্দ থাকুরগী মপোক নুমিৎতা মহাকপু খুরুমখ্রে

প্রধান মন্ত্রী শ্রী নরেন্দ্র মোদীনা শ্রী শ্রী হরিচান্দ থাকুরগী মপোক নুমিৎতা মহাকপু খুরুমখ্রে।ত্বীত অমদা শ্রী মোদীনা হায় মদুদি: “ঐহাক্না অফাওবা শ্রী শ্রী হরিচান্দ থাকুর মহাক্কী মপোক নুমিৎতা খুরুমজরি। মহাক্কী পুন্সি অমসুং ৱাখল্লোন্না মীওই কয়া অমদা লেপ্পা লৈতনা থৌনা হাপ্লি। মহাক্না মহৈ-মশিং অমসুং সমাজবু শক্তি পীবদা চাওরবা মরুওইবা থবক কয়া অমা পীখিরম্মী। মহাক্কী মগুন্না মাতুৱা কাংলুপ্তা থৌজাল অমসুং মিনুংশিগী ওইবা মওং-মতৌ কয়া অমা উৎখি”। প্রধান মন্ত্রীনা ওরাকান্দী থাকুর বারিগী মহাক্কী খোঙচৎ মনুংদা মহাক্না হন্দক্তা ঙাংখিবা ৱারোল পীখি। “চয়োল খরগী মমাংদা, ঐহাক্না ওরাকান্দী থাকুর বারিদা লৈখি। হৌখিবা মতমশিং অসি ঐঙোন্দা য়াম্না নুঙাইজখি। ওরাকান্দীদা ঐহাক্কী ৱারোল পীখি”।
প্রধান মন্ত্রীনা মকোক থোংবা লুচিংবা শ্রী দত্তাজী চিরনদাসজীনা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা মকোক থোংবা লুচিংবা শ্রী দত্তাজী চিরনদাসজীনা লৈখিদবদা অৱাবা ফোঙদোকখ্রে। ত্বিৎ অমদা শ্রী মোদীনা গুজরাতকী বি.জে.পি.গী চাউখৎ-থৌরাংদা মহাক্না লৌখিবা থৌদাং অদু নীংশিংখ্রে অমসুং লৈখিদ্রবা থৱায়না ইংনা চিক্না শান্তি ওইনা লৈনবা ইশ্বরগী মফমদা থৌনিজরি হায়না ফোঙদোকখ্রে।
তোঙান-তোঙানবা কুহৈশিং লাকপদা প্রধান মন্ত্রীনা লৈবাক মীয়ামদা নুংঙাইবা ফোংদোকখ্রে

তোঙান-তোঙানবা কুহৈশিং লাকপদা প্রধান মন্ত্রী শ্রী নরেন্দ্র মোদীনা লৈবাক মীয়ামদা নুংঙাইবা ফোংদোকখ্রে। প্রধান মন্ত্রীনা ত্বিতকী পরিং অমদা হায়খি, “তোঙান-তোঙানবা কুহৈশিং লাকপদা ভারতকী মীয়াম্বু নুংঙাইবা ফোংদোকচরি। কুমহৈশিং অসিনা ভারত্তা মচিল-মনাও ওইবগী স্পিরিৎ হেন্না চেৎশিনবা ওইরসনু। মখোয়বু নুঙাইবা অমসুং হকচাং ফবা পুরকপা ওইরসনু। লাক্কদৌরিবা মতমশিংদা ঐখোয়না কোবিদ-১৯গী কিহনলকপা অসি পুন্না থেংনবদা অহেনবা থৌনা ফংবা ওইরসনু। শুভো নবো বর্শো! পোইলা বোইশাখ লাকপদা নুংঙাইবা ফোংদোকচরি। মীপুম খুদিংমক মশা মউ ফবা মসুং চাউখৎপা চহি অমা লাকপা ওইরসনু। মীপুম খুদিংমক্কী মফমদা নুংঙাইরবা বিশুগী য়াইফ পাউজেল পীজরি! অনৌবা চহিনা অনৌবা আশা অমসুং অনৌবা ইনর্জী পুরকই। লাক্লিবা চহী অসিনা মীপুম খুদিংমক্কী পুন্সীদা হকচাং ফবা অমসুং য়াইফবা পুরকপা ওইরসনু। পুম্নমকপু পুথান্দুগী য়াইফ পাউজেল পীরি। নুংঙাই য়াইফবা মসুং হকচাং ফবা চহি অমগীদমক থৌনিজরি। বোহাগ বিহুগী তাঞ্জা লাকপদা য়াইফ পাউজেল পীজরি।”
পি.এম.না ভারত শিনবা থুংবদগী হর ঘর তিরঙ্গাগী মমিশিং শিয়র তৌখ্রে

প্রধান মন্ত্রী, শ্রী নরেন্দ্র মোদীনা লৈবাক শিনবা থুংবদগী হর ঘর তিরঙ্গা অভিয়ান্দা মীয়াম্না থৱায় য়াওনা শরুক য়াবগী মমিশিং শিয়র তৌখ্রে। প্রধান মন্ত্রীনা ত্বিত তৌখি: “য়াম্না নীংথীজরবা সিন! লৈবাক অসিগী ঈশিং, কংফাল অমসুং নোংথক্তা মচু অহুমগী ফিরাল পাইবা উবদা ভারত মচা খুদিংমক্না নুংঙাইবা পোকই। #HarGharTiranga” “মসিগী থৌনা অসিবু থাগৎলি! মচু অহুমগী ফিরালগীদমক ইকাই খুম্নবা উত্পা অসিগুম্লবা ফজরবা সিন অসিনা ভারত মচাশিংনা থৱায় য়াওবা অমসুং থৌনা লৈবা অদু উৎলি। #HarGharTiranga” “য়াম্না ফজৈ! ভারতকী তুংলমচৎকী লুচিংবশিংনা থল্লবা অসিগুম্বা তিরঙ্গা য়াত্রাশিং অসিনা মীপুম খুদিংমকপু লৈবাক নুংশিবগী ইথিলনা থলহল্লগনি। #HarGharTiranga” “মসি বিশাখাপত্তনমগী মীয়ামগী অমত্তা ওইবা অচৌবা খোঙথাং অমনি। #HarGharTirangaগীদমক মখোয়না থৱায় য়াওবা উবদা ঐহাক্না অপেনবা পোকই।” “#HarGharTirangaগী খোঙজংগী ৱাখল্লোন অসি হেন্না চেৎশিলহনগদবা লদাখতা পাঙথোকখিবা অফবা খোঙথাং অমা।”
প্রধান মন্ত্রীনা কুন্দলী-মনেসর-পালৱাল (কেএমপি) ৱেস্তর্ন পেরিফেরেল এক্সপ্রেসৱেগী কুন্দলী-মনেসর সেক্সন অমসুং বাল্লবগরহ-মুজেসর মেত্রো লিঙ্ক হাংদোকখ্রে

ঙসি হরিয়ানাগী গুরুগ্রামগী সুলতানপুরদা প্রধানমন্ত্রী নরেন্দ্র মোদীনা কুন্দলী-মনেসর-পালৱাল (কেএমপি) ৱেস্তর্ন পেরিফেরেল এক্সপ্রেসৱেগী কুন্দলী-মনেসর সেক্সন হাংদোকখ্রে। মহাক্না বাল্লবগরহ-মুজেসর মেত্রো লিঙ্ক হাংদোকখি অমসুং শ্রী ভিশ্বকর্মা স্কিল য়ুনিভর্সিতীগী উরেপ-উয়ুং তমখি। থৌরম অদুদা ৱা ঙাংবদা প্রধান মন্ত্রীনা হায়খি, এক্সপ্রেসৱে অমসুং মেত্রো শম্নবা অসিনা হরিয়ানাদা চৎথোক-চৎশিনগী লমদা অচৌবা অওনবা অমা পুরক্লগনি। মহাক্না হায়খি, লমদম অসিগী নহারোলশিং শ্রী ভিশ্বকর্মা স্কিল য়ুনিভর্সিতীদগী কান্নবা ফজনা ফংলগনি। প্রধান মন্ত্রীনা হায়খি, কেন্দ্র সরকারনা কে এম পি এক্সপ্রেসৱে অসি লোইশিন্নবা মরুওইনা লৌখি। এক্সপ্রেসৱে অসিনা দিল্লী অমসুং মসিগী অকোয়বদা পোলুসন হন্থহনবদা অচৌবা থৌদাং লৌগনি। মসিনা চৎথোক-চৎশিনদা নুংঙাইহনবদা নত্তনা হিংবদা লাইহল্লগনি। চৎথোক-চৎশিনগী পাম্বৈশিং ফগৎহনবগী মরুওইবা পল্লদুনা প্রধান মন্ত্রীনা হায়খি, মসি নুংঙাই-য়াইফবা, থৌনা হাপ্পা অমসুং ইরাই লাইনা ফংবগী মচাক অমনি। হায়ৱেজশিং, মেত্রোশিং অমসুং ঈশিং লম্বীশিং শেমগৎলিবা অসিনা মরুওইনা মেনুফেকচরিং, কন্সত্রকসন অমসুং সর্বিস সেক্তরদা থবক ফংবগী খুদোংচাবা কয়া পীরগনি। ২০১৪দা নোংমদা কিলোমীতর ১২গী হায়ৱেজ শারম্বা অদুগী মথক্তা হৌজিক নোংমদা কিলোমীতর ২৭গী হায়ৱেজ শেমগৎপা ঙম্লে। মসিনা কেন্দ্র সরকারনা থম্লিবা, ভারতপু অওনবা পুরক্নবা পান্দম অমসুং অচেৎপা ফিরেপ অদু উৎথোক্লি। প্রধান মন্ত্রীনা হায়খি, লৈবাক অসিগী নহারোলশিংগী অপাম্বা থুংহন্নবা সরকার অসিনা থবক পায়খৎলি। অনৌবা থবকশিং পায়খৎনবা নহারোলশিং স্কিল পীবদা শ্রী ভিশ্বকর্মা স্কিল য়ুনিভর্সিতীনা অচৌবা থৌদাং লৌগনি হায়না ঐনা থাজবা ফোঙদোক্লি। কেন্দ্র সরকারগী পান্দমশিং মাইপাক্না থবক ওইনা পায়খৎনবা হরিয়ানা সরকারনা হোৎনবা অসিদা প্রধান মন্ত্রীনা থাগৎলি। শানবগী লমদা হরিয়ানাগী নহারোলশিংনা লৈবাক অসিগী ওইনা অচৌবা থৌদাং লৌবগীদমক মহাক্না থাগৎখি।
প্রধান মন্ত্রীনা জোগবানী – বিরাতনগরদা অনিশুবা ইন্তিগ্রেতেদ চেক পোস্ত পুন্না শঙ্গাগনি

প্রধান মন্ত্রী শ্রী নরেন্দ্র মোদীনা নেপালগী প্রধান মন্ত্রী শ্রী কে.পি. ওলিগা লোয়ননা হয়েং জোগবানী – বিরাতনগরদা অনিশুবা ইন্তিগ্রেতেদ চেক পোস্ত (আই.সি.পি.) পুন্না শঙ্গারগনি। জোগবানী – বিরাতনগরদা লৈরিবা অনিশুবা ইন্তিগ্রেতেদ চেক পোস্ত অসি ভারত – নেপাল ঙমখৈদা ললোন ইতিক অমসুং মীয়ামগী চত্থোক চৎশিন তৌবা লাইথোকহন্নবা ভারতকী তেংবাংগা লোয়ননা শাবনি। প্রধান মন্ত্রী অনিমক্না নেপালদা ভারত সরকারগী তেংবাংগা লোয়ননা পায়খৎলিবা পোস্ত-আর্থক্বেক হাউজিং রিকন্সত্রক্সন প্রোজেক্তশিংদা খুমাং চাউশিল্লিবা অদুসু শাক্ষি ওইগনি। গোর্খা অমসুং নুৱাকোত জিলাশিংদা য়ুম ৫০,০০০ শানবা ভারত সরকারগী ৱারেপ অদুগী মনুংদা য়ুম ৪৫,০০০দি হান্ননা শাবা লোইখ্রে।
প্রধান মন্ত্রীনা হিস হাইনেস শৈখ অহমদ নৱাফ অল অহমদ অল-সাবাহবু কুৱেৎকী প্রধান মন্ত্রী ওইনা খনবদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা হিস হাইনেস শৈখ অহমদ নৱাফ অল অহমদ অল-সাবাহবু কুৱেৎকী প্রধান মন্ত্রী ওইনা খনবদা য়াইফ পাউজেল পীখ্রে। প্রধান মন্ত্রী মোদীনা অসুম্না ত্বীত তৌখিঃ “ঐহাক্না হিস হাইনেস শৈখ অহমদ নৱাফ অল অহমদ অল-সাবাহবু কুৱেৎকী প্রধান মন্ত্রী ওইনা খনবদা থাগৎচরি। ঐহাক্না মহাক্কা লোয়ননা থবক তৌমিন্নদুনা লৈবাক অনিগী ফজরবা মরীবু হেন্না চেৎশিলহন্নবা হোৎননবা ঙাইরি”।
পি.এম.না রাজিনিকান্তবু দাদাসাহেব ফালকে এৱার্দ ফংবগীদমক থাগৎপা ফোংদোকখ্রে

প্রধান মন্ত্রী শ্রী নরেন্দ্র মোদীনা, রাজিনিকান্তবু মহাক্না দাদাসাহেব ফালকে এৱার্দ ফংলবা মতুংদা থাগৎপা ফোংদোকখ্রে । ত্বীত অমদা প্রধান মন্ত্রীনা হায় মদুদি, “মীরোল কয়াদা মমিং লৈরবা, থবক্তনা চাওথোকচনিঙাই ওইবা, থৌদাং কয়া অমা পায়রিবা অমসুং শুমহৎনিঙাই ওইবা মতৌ লৈবা ..অসিমক্নি Shri @rajinikanth জি অদোমগী। মসি অদুক্কী মতিক নুঙাইনিঙাই ওইবা অমনি মদুদি থালাইবানা দাদাসাহেব ফালকে এৱার্দ ফংলক্লকপা অসি। মহাকপু থাগৎপা ফোংদোক্লি”।